| Estercoráridos |
| --- |
| Palleira parasita |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | **Stercorariidae** |
| Xénero: | ***Stercorarius***Brisson, 1760 |

 |
| Especies |
| Véxase texto |

Os **estercoráridos** (*Stercorariidae*) son unha familia de aves da orde Charadriiformes coñecidas vulgarmente como **palleiras**, **merdeiros** ou **papamerdas**. Os papamerdas están emparentados coas gaivotas, as aves zancudas e as pardelas.

Características
---------------

En xeral, son aves de tamaño medio a grande, cunha plumaxe tipicamente agrisada ou marrón, e a miúdo presentan unhas manchas brancas nas ás. O seu peteiro é bastante longo, coa punta curvada, e os seus pés son palmados con poutas afiadas. Os papamerdas semellan gaivotas grandes e escuras, mais posúen unha membrana carnosa ou cera sobre a mandíbula superior que a diferenza destas. Son aves fortes e acrobáticas.

Historia natural
----------------

Son aves mariñas que aniñan en rexións tépedas e árticas, e son aves migratorias de longa distancia.

Fóra da época de reprodución aliméntanse de peixes e preas. Moitos son cleptoparasitos parciais e cazan gaivotas, carráns e outras aves mariñas para roubarlles as súas capturas; as especies de maior tamaño a miúdo matan e aliméntanse de aves adultas, que poden acadar o tamaño do gaivotón atlántico. Nas zonas de cría, aliméntanse normalmente de lemmings, e de ovos e crías doutras aves.

Palleira parasita

Taxonomía
---------

Nas tres especies máis pequenas (todas elas holárticas) as aves reprodutivas posúen as dúas plumas centrais da cola claramente alongadas e polo menos algúns adultos teñen as partes inferiores de cor branca e o pescozo de cor amarelo claro, características estas que as especies de maior tamaño (todas orixinarias do Hemisferio Sur agás o palleira grande) non comparten. Por tanto, os papamerdas divídense a miúdo en dous xéneros: *Stercorarius*, ao que só pertencen as especies de menor tamaño, e *Catharacta*, ao que pertencen as especies de maior tamaño. Con todo, non existe unha base xenética para esta separación. De feito, o ADN mitocondrial (que se herda só da nai) do papamerda pomarino e o do palleira grande presentan máis afinidades entre si que co do papamerda palanquín ou calquera das especies do Hemisferio Sur. Así pois, a hibridación debe xogar un papel importante na evolución da diversidade dos papamerdas do Hemisferio Norte.

Especies
--------

Coñécense sete especies de *Stercorarius*:

* *Stercorarius longicaudus*, Palleira rabilonga
* *Stercorarius parasiticus*, Palleira parasita
* *Stercorarius pomarinus*, Palleira pomarina
* *Stercorarius chilensis*
* *Stercorarius maccormicki*
* *Stercorarius antarctica*
* *Stercorarius skua*, Palleira grande

As catro derradeiras especies clasifícanse ás veces no xénero *Catharacta*.

Notas
-----

1. 1 2  Conde Teira, M. A. (1999). "Nomes galegos para as aves ibéricas: lista completa e comentada". *Chioglossa* (A Coruña) **1**: 122. Consultado o 16 de agosto de 2018.
2. ↑  Penas Patiño, Xosé M.; Pedreira López, Carlos (2004). *Guía das aves de Galicia*. Ilustrado por Calros Silvar. Baía Edicións. ISBN 84-96128-69-5.
3. ↑  "Birds of the World -- current valid scientific avian names.". *Zoonomen*. Consultado o 27 de abril de 2009.
4. ↑  BirdLife International 2008. *Stercorariidae*. In: IUCN 2008. 2008 IUCN Rede List of Threatened Species

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Estercoráridos*** |

|  |  |
| --- | --- |
|  | Wikispecies posúe unha páxina sobre:  ***Estercoráridos*** |

### Bibliografía

* Harrison, Peter Seabirds: An Identification Guide ISBN 0-7470-1410-8

### Ligazóns externas

* Imaxes de diferentes papamerdas[*Ligazón morta*]

|  |  |
| --- | --- |
| Control de autoridades | 
* Wd: Q205323
* BRE: 3157581
* EBID: ID
* GND: 4388721-1
* MAG: 2780202854
* NKC: ph589557

 |

|  |  |
| --- | --- |
| Identificadores taxonómicos | 
* ADW: Stercorariidae
* Dyntaxa: 2002082
* EOL: 7985
* FE: 10781
* FE-New: ID
* Fossilworks: 39602
* GBIF: 9347
* iNaturalist: 71367
* IRMNG: 101112
* ITIS: 176790
* NBN: NBNSYS0000162401
* NCBI: 54049
* Soortenregister: 139342
* WoRMS: 136990

 |